Diari Oficial de la Generalitat Valenciana


Sumari del DOGV 9981, del 12-11-2024 (2024/11127)

RESOLUCIÓ de 8 de novembre 2024, de la Direcció General de Salut Pública, per la qual s'amplia el termini màxim per a justificar les subvencions destinades a projectes de suport a les associacions de persones consumidores en l'àmbit de la seguretat alimentària, a promoure la salut sexual, a promoure projectes de salut perinatal i primera infància, a projectes de desplegament del Pla de salut de la CV, a projectes de promoció de la salut i accés a servicis de programes de salut en poblacions que viuen en situació d'especial vulnerabilitat i a iniciatives salutogèniques en l'àmbit local.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9981

Data del DOGV
:   12-11-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/11612

CVE
:   CPPN-L-7589-75641

Data del document
:   08-11-2024

Organisme emissor
:   Conselleria de Sanitat

Tipus de document
:   Resolució

Anàlisi jurídica

La relació de resolucions per les quals es convoquen les ajudes destinades projectes de suport a les associacions de persones consumidores en l'àmbit de la seguretat alimentària; promoure la salut sexual; promoure projectes de salut perinatal i primera infància; projectes de desplegament del Pla de salut de la Comunitat Valenciana; projectes de promoció de la salut i accés a servicis de programes de salut en poblacions que viuen en situació d'especial vulnerabilitat i iniciatives salutogèniques en l'àmbit local, són les següents:

– Resolució d'11 de març de 2024, del conseller de Sanitat, per la qual s'efectua la convocatòria de les ajudes en matèria de projectes de suport a les associacions de persones consumidores en l'àmbit de la seguretat alimentària.

– Resolució d'11 de març de 2024, del conseller de Sanitat, per la qual s'efectua la convocatòria de les ajudes destinades a promoure la salut sexual, principalment en població d'especial vulnerabilitat per la seua edat, opcions sexuals o identitat sexual i prevenció de l'estigma social associat al VIH i altres ITS.

– Resolució d'11 de març de 2024, del conseller de Sanitat, per la qual s'efectua la convocatòria de les ajudes destinades a promoure projectes de salut perinatal i primera infància.

– Resolució d'11 de març de 2024, del conseller de Sanitat, per la qual s'efectua la convocatòria de les ajudes en matèria de projectes de desplegament del Pla de salut de la Comunitat Valenciana en els seus municipis.

– Resolució d'11 de març de 2024, del conseller de Sanitat, per la qual s'efectua la convocatòria de les ajudes en matèria de salut pública en relació amb les subvencions destinades a projectes de promoció de la salut i accés a servicis i programes de salut en poblacions que viuen en situació d'especial vulnerabilitat.

– Resolució d'11 de març de 2024, del conseller de Sanitat, per la qual s'efectua la convocatòria de les ajudes en matèria de salut pública en relació a les subvencions destinades a promoure en l'àmbit local iniciatives salutogèniques, com a espais o activitats, entre altres, que contribuïsquen a millorar la salut i el benestar físic, psíquic i social de les persones.

En les convocatòries esmentades, article 9, s'establix que el termini màxim per a justificar les subvencions concedides és el 15 de novembre de 2024.

A conseqüència de la situació meteorològica excepcional que s'ha produït en una part important de la Comunitat Valenciana i que impossibilita el compliment, a causa d'incidències tècniques greus, es considera necessària l'ampliació del termini per a justificar les subvencions.

En virtut de tot això, i de conformitat amb l'article 32.1 de la Llei 39/2015, d'1 d'octubre, del procediment administratiu comú de les administracions públiques, pel qual es podrà concedir d'ofici una ampliació dels terminis establits, que no excedisca de la mitat d'estos, si les circumstàncies ho aconsellen i amb això no es perjudiquen drets de tercer,

RESOLC

De conformitat amb el que es disposa en l'article 9 de l'Orde 1/2019, de 28 de febrer, de la Conselleria de Sanitat Universal i Salut Pública, per la qual s'establixen les bases reguladores de subvencions destinades a promoure projectes relacionats amb la salut pública (DOGV 8503, 11.03.2019), l'òrgan competent per a dictar les resolucions és la persona titular de la direcció general amb competències en matèria de salut pública, que actua per delegació de la persona titular de la conselleria amb competències en matèria de sanitat i salut pública, ampliar fins al 28 de novembre de 2024, el termini per a justificar les subvencions concedides.

  

València, 8 de novembre de 2024

Juan Manuel Beltrán Garrido

Director general de Salut Pública